Mu by’ukuri siporo ntabwo inanura nk’uko abantu babikeka, ahubwo yewe ku bantu bakora siporo nyinshi ushobora no kubona biyongereye ibiro. Nta yindi mpamvu buretse ko imitsi (muscles) iba yaremereye ugereranyije n’amavuta (graisses, fat). Ariko nko kubantu babyibushye nta gukomera mbese nta reme bafite, mu by’ukuri baba babyibuhijwe n’amavuta bakunze kwitwa ko batepeta, iyo bakoze siporo usanga basa nk’abananuka kuko ya mavuta arayonga. Kandi iyo bakoze siporo ntibananuka ngo babe bato ahubwo usanga ibyo gutepeta bivaho akubwo bagakomera bakagira ireme. Biba byatewe n’uko hahandi hari amavuta hasimbuwe n’ubunini bw’imitsi bwiyongereye.